* **Čitanje književnoga teksta**

SRETNA SJEMENKA

Neki čovjek iziđe sijati sjemenje suncokreta. Sjemenje je padalo u unaprijed pripremljene udubine u zemlji. Jedna osobito umišljena i izbirljiva sjemenka, neposredno prije negoli će je čovjek baciti iz ruke, brzo promotri tlo pod sobom.

– Pa neće me valjda baciti u ovu blatnu zemlju?! – zavapi. – Sva ću se zaprljati... U taj čas poleti iz čovjekove ruke.

 Dok je padala, sjemenka zatvori oči. Nije htjela vidjeti nevolju koja će je snaći. Odjednom se, uz blagi udarac, prizemlji. Kad je otvorila oči, sjemenka se ozarila. Pala je na lijep, čist i gladak kamen. – Kakva sreća! – pomisli promatrajući sjemenje koje je upalo duboko u blatnu zemlju.

 Sljedećih se dana zadovoljno osvrtala, promatrala Sunce ponad sebe, smjenu dana i noći i zadivljeno gledala u zvijezde koje su se rojile po nebu.

 Jednog jutra ugleda prelijepe cvjetove suncokreta koji su izvirili iz zemlje. – Otkud vi? – iznenađeno ih upita sjemenka. – Izniknuli smo iz sjemenja! – vedro će mladi suncokreti. Sjemenka ih je promatrala kako su iz dana u dan rasli, bivali sve snažniji i sve viši.

 Kako je vrijeme protjecalo, osjećala se sve lošije. Sunce ju je pržilo. Kiša koja je padala nije se zadržavala na kamenu, nego se slijevala niz njega. Zbog toga je uvijek bila žedna. I osjećala je kako se pomalo suši. – Iz mene bi možda mogao niknuti cvijet. Prelijepi cvijet – pomisli. – Ali kako da u to budem sigurna? – Potom upita cvjetove: – Kako ste vi uspjeli izrasti? – Pomogla nam je zemlja. I Sunce i kiša. – rekoše cvjetovi.

 Sjemenka namrgođeno pogleda Sunce i kišu. – A zašto meni ne pomažete? – upita ih ljutito. – Ne možemo ti pomoći dok ne upadneš u zemlju – odgovorili su joj oni. Sjemenka se jako snuždila.

 Jedne noći dok su Sunce i kiša i cvjetovi oko nje spavali, sjemenka dopusti povjetarcu da je ponese s kamena. I on ju je lagano, posve lagano spustio na zemlju...

Stjepan Lice

snuždena – tužna, potištena

**1. Ako je tvrdnja točna, zaokruži DA. Ako je tvrdnja netočna, zaokruži NE.**

A. Ovaj tekst je bajka. DA NE

B. U tekstu se uočava personifikacija. DA NE

C. Čovjek je glavni lik ovoga teksta. DA NE

D. Dijalog se odvija između sjemenke i čovjeka. DA NE

**U sljedećem zadatcima ponuđeno je više odgovora. Samo je jedan odgovor točan. Zaokruži slovo ispred točnog odgovora.**

**2. Što je sijao čovjek?**

A. sjemenke kukuruza

B. sjemenke suncokreta

C. sjemenke lana

D. sjemenke ječma

**3. Zašto sjemenka nije htjela pasti na tlo?**

A. Bojala se udarca.

B. Nije se željela zaprljati.

C. Bilo joj je toplo.

D. Željela je biti sama.

**4. Koja riječ ima slično značenje kao riječ *ozarena*?**

A. sama

B. sretna

C. zagrijana

D. upaljena

**5. Odgovori kratko.**

Kako se sjemenka nakon nekog vremena osjećala? \_\_\_\_\_\_\_\_\_\_\_\_\_\_\_\_\_\_\_\_\_\_

Što se ponadala postati? \_\_\_\_\_\_\_\_\_\_\_\_\_\_\_\_\_\_\_\_\_\_

Na koga se sjemenka naljutila? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. Odgovori i objasni svojim riječima. Napiši dvije rečenice.**

Zašto se sjemenka jako snuždila?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* **Pisanje**

**Napiši sastavak prema priči *Sretna sjemenka* koji ćeš dopuniti svojim završetkom (nastavkom) priče o sjemenci.**

**Sastavak treba imati uvod, glavni dio i završni dio te najmanje 150 riječi.**

**Pomoći će ti riječi:** SUNCE KIŠA CVIJET RADOST ZAHVALA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* **Hrvatski jezik**

**U sljedećem zadatcima ponuđeno je više odgovora. Samo je jedan točan odgovor. Zaokruži slovo ispred točnog odgovora.**

**1. Koja od sljedećih rečenica ima točan rečenični znak na kraju rečenice?**

A. Bila je tužna?

B. Zašto meni ne pomažete.

C. Gdje ću pasti!

D. Kako ste vi uspjeli izrasti?

**2.** **Koja je od sljedećih riječi točno rastavljena na kraju retka?**

A. sjeme-nka

B. sunco-kret

C. li-jep

D. oz-arena

**3. U kojoj je od sljedećih rečenica podcrtan pridjev?**

A. Sjemenka se jako snuždila.

B. Ozarena sjemenka gledala je Sunce.

C. Povjetarac ju je lagano spustio.

D. Zadivljeno je gledala u zvijezde.

**4. U kojoj je od sljedećih rečenica istaknut glagol u budućem vremenu?**

A. Čovjek **je sijao** sjemenke.

B. Sjemenje **je padalo** svuda uokolo.

C. Povjetarac **ponese** sjemenku.

D. **Ugledat će** lijepe cvjetove.

**5. Koja je od sljedećih rečenica pravopisno točna?**

A. Grad Nova gradiška smješten je u Brodsko-posavskoj županiji.

B. Grad Nova Gradiška smješten je u Brodsko-posavskoj županiji.

C. Grad Nova gradiška smješten je u brodsko-Posavskoj županiji.

D. Grad Nova Gradiška smješten je u Brodsko-Posavskoj županiji.

**6. Ako je rečenica pravopisno točna, na praznu crtu upiši slovo T. Ako je rečenica pravopisno netočna, na praznu crtu upiši slovo N.**

A. Ivo stanuje u Ulici kralja Petra svačića. \_\_\_\_

B. U ulici Ljudevita Gaja stanuje Martina. \_\_\_\_

C. Moja baka stanuje u Ulici Alojzije Stepinca. \_\_\_\_

D. Dado stanuje u Ulici kneza Trpimira. \_\_\_\_